શિકારી બીલીપત્રના વૃક્ષ ઉપર બેસીને શિકારની પ્રતીક્ષા કરી રહ્યો હતો. વૃક્ષ નીચે જ શિવલિંગ હતું. તેણે ભોજન કર્યું નહોતું તેથી ઉપવાસ થઈ ગયો અને બીલી તોડી-તોડીને નીચે નાખવાથી અનાયાસે જ બીલીપત્ર દ્વારા શિવજીની પૂજા પણ થઈ ગઈ અને શિકારની રાહ જોવામાં રાત્રિ જાગરણ પણ થઈ ગયું. આ દરમિયાન શિકારીને એક મૃગ મળતું. તે બાણ ચલાવવા જાય તે પહેલાં મૃગની પરિવારને મળવાની વિનંતી અને પાછા આવવાનું વચન મળતું. આમ, એક એક કરીને ત્રણ મૃગનો પરિવાર ત્યાં આવી ગયો. દરેકને શિકારીએ વચન પર મુક્ત કર્યાં. છેલ્લે ત્રણેય મૃગનો પરિવાર પોતાનું વચન પાળવા શિકારી સમક્ષ હાજર થયો.